TACLOBAN CITY -– Nagdumara hin usa nga katitirok an Urban Poor Associates (UPA) para ha tanan nga mga survivors han Yolanda nga ipahibaro ha ira an kaparte an mga katungod hini ha mga tuna han ira pagbalay.
An mao nga katitirok in guintambungan hin mga partisipante sugad nala han mga representante tikang ha international humanitarian organizations para paghingayadan an pinakasayahan nga forum han Republic Act 7279 o kun Urban Development and Housing Act (UDHA).
Ini guihapon in nagserserbi komo pagapela nga pagrespeto ngan magkamay-ada hin higayon an tanan nga mga yolanda survivors nga magkamay-ada accees para han mga transitional housing ha ira mga lugar samtang naghuhulat an mga ini para han ira permanente nga mga panimalay.
Sumala kan UPA UDHA Advocacy Officer ha siyudad nga hi Celia Santos, nga an mao nga pitad in para malimitahan an mga apektado nga mga pamilya nga naguukoy ha mga tents nga matagaan hira hin hibaru partikular na han katungod han mga ini ha ira mga tuna.
Samtang an mao nga aktibidad in guinsuportahan ni Leyte provincial government pinaagi han opisina han vice-governor, ngan an magkadurudilain nga mga buhatan sugad han Commission on Human Rights (CHR), International organization for Migration (IOM) United Nations high Commissioner for Refugees (UNHCR) ngan Community and Family Services International (CFSI).
war_Latn war_Latn war_Latn war_Latn war_Latn